《寄郭潜夫》
宋代·唐庚

我昔游泸江，泛舟奔楚宫。黔江自南来，胥会涪之东。

黔江清且碧，泸江浊而红。红碧不相入，分流如卧虹。

群潴激湍涛，汹涌成战攻。须臾尽变浊，混混颜色同。

清固不胜浊，此理天下通。君视开成间，牛李争长雄。

要之赞皇子，不胜太牢公。物理自古然，徘徊叹无穷。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。